sagorsarker/bangla-wikipedia huggingface dataset:
শাহ খাজা শরফুদ্দীন

শাহ্ খাজা শরফুদ্দীন চিশতী (১৬শ-১৭শ শতক) একজন বাংলাদেশী সুফিসাধক, ইসলামী ব্যক্তিত্ব ও ধর্ম প্রচারক। ধারণা করা হয় তিনি সিলেট ও ঢাকা অঞ্চলে ইসলাম প্রচারের কাজ করেছিলেন। তিনি বাদশাহ আকবরের রাজত্বকালে (১৫৫৬-১৬০৫) ঢাকায় আসেন এবং ইসলাম প্রচারের কাজে আত্ননিয়োগ করেন। কারো কারো মতে তিনি শাহ জালালের সফরসঙ্গী ছিলেন। বর্তমানে ঢাকার হাইকোর্টের পাশে তার মাযার আছে।
শরফুদ্দীন চিশতিয়া তরিকার অনুসারী ছিলেন এবং এই তরিকায় সাধনা করে ‘শাহ্’ উপাধি লাভ করেন। 
সরকারি দলিলপত্রে সেখানে সতেরো শতাংশ জমির ওপর তাঁর কবরস্থান ও পাকা মাযার এবং দক্ষিণ দিকে দুটি পাকা ইঁদারা থাকার কথা উলি­খিত হয়েছে। হাইকোর্ট প্রাঙ্গণে তার মাযারে আজও দর্শনার্থীদের নিয়মিত ভিড় হয়; নামায, দোয়া-দরুদ পাঠ ও দান-খয়রাত চলে এবং বাতি দেওয়া ও মানত করা হয়। মাযার পরিচালনা কমিটির মাধ্যমে মাদ্রাসা, লঙ্গরখানা, পাঠাগার, পত্রিকা প্রকাশ ইত্যাদি কাজ সম্পন্ন হয়ে থাকে। সুপ্রিম কোর্টের বিচারপতি পদাধিকারবলে এই কমিটির সভাপতির দায়িত্ব পালন করেন।
বাংলাপিডিয়ায় শরফুদ্দীন, খাজা শাহ্
ডেভিড শুইমার

ডেভিড লরেন্স শুইমার (জন্ম: নভেম্বর ২, ১৯৯৬) একজন আমেরিকান অভিনেতা, কৌতুক অভিনেতা, পরিচালক এবং প্রযোজক। শুইমার সিটকম "ফ্রেন্ডসে" রস গেলারের চরিত্রে অভিনয় করার জন্য বিশ্বব্যাপী স্বীকৃতি অর্জন করেছেন, যার জন্য তিনি ১৯৯৫ সালে একটি কৌতুক সিরিজে একটি স্ক্রিন অ্যাক্টরস গিল্ড পুরস্কার এবং প্রাইমটাইম এমি অ্যাওয়ার্ডের মনোনয়ন পেয়েছিলেন। "ফ্রেন্ডসে" অভিনয়ের সময় তাঁর প্রথম শীর্ষস্থানীয় চলচ্চিত্রের ভূমিকা ছিল "প্যালবিয়ারার" (১৯৯৬), তারপরে "কিসিং"
"অ্যা ফুল", "সিক্স ডেইস, সেভেন নাইটস", "অ্যাপ্ট পিউপিল" (সমস্ত ১৯৯৮) এবং "পিকিং আপ" দিস পিসস("২০০০")এ"তাকে দেখা যায়" কা।
শাহ আহসানুল্লাহ

শাহ আহসানুল্লাহ্ (১৭৯৮- ১৯২৬) বাংলাদেশী একজন সুফিসাধক, ইসলাম প্রচারক আধ্যাত্মিক ব্যক্তি ছিলেন। তিনি সিপাহি বিপ্লবের (১৮৫৭) একজন সক্রিয় কর্মী ছিলেন। তিনি বাংলাদেশের বিভিন্ন স্থানে গমন করে সেখানে ইসলামের দাওয়াত ও ধর্মীয় সংস্কার করেন। এছাড়াও তিনি সৈয়দ আহমদ বেরলভির বেরলভী জেহাদি আন্দোলনে যোগ দিয়েছিলেন। বর্তমানে ঢাকায় তার মাজার রয়েছে, মাজারকে কেন্দ্র করে এতিমখানা, হেফজখানা, মাদ্রাসা ও কলেজ কমপ্লেক্স গড়ে উঠেছে।
আহসানুল্লাহ ঢাকা জেলার আড়াই হাজার গ্রামে জন্মগ্রহণ করেন। এরপর তিনি বাল্যকালে স্থানীয় বিভিন্ন ওস্তাদের নিকট গমন করে আরবি ও ফারসি ভাষা এবং সাথে সাথে হাদিস-তাফসির শিক্ষালাভ করেন। এছাড়াও তিনি হজ্জ পালন করার জন্য মক্কা যান, হজ্ব পালন শেষে শিক্ষালাভের জন্য বাগদাদ, ইরাক, ইরান প্রভৃতি এলাকা সফর করেন। তিনি শাহ পীর মোহাম্মদের নিকট আধ্যাত্মিক শিক্ষা গ্রহণ করেন। এরপর ঢাকার মীরপুরের শাহ আলী বাগদাদীর মাযারে চৌদ্দ বছর (১৮৩৮-১৮৫২) চিল্লা করেন। এরপর তিনি কলীম শাহ বাগদাদীর নিকট বাইয়াত হন এবং কাদেরিয়া তরিকায় তাসাউফ তত্ত্ব ও হেকিমিশাস্ত্র শিক্ষালাভ করেন।
আহসানুল্লাহ্ সিপাহি বিপ্লবের সঙ্গে সম্পৃক্ত ছিলেন এবং সেই সময়ে সরকারি নির্যাতন থেকে আত্মরক্ষার্থে নরসিংদীতে আত্মগোপন করেন। পরে তিনি শাহ কারামত আলী জৌনপুরীর সান্নিধ্য লাভ করে সৈয়দ আহমদ বেরলভির বেরলভী জেহাদি আন্দোলনে যোগ দেন। তখন ফরায়েজিরা এদেশকে ‘দারুল হরব’ গণ্য করে ঈদ ও জুমার নামায পড়ত না, এই বিষয়ে নিয়ে ফরায়েজি ব্যক্তিদের সাথে আহসানুল্লাহর বহু বিতর্ক হয়।
শাহ আহসানুল্লাহ ঢাকার শাহ সাহেব লেনে মসজিদ ও মাদ্রাসা (১৮৭১) নির্মাণ করে ইসলাম প্রচার ও হেকিমি চিকিৎসা করেন। বাংলায় জুম্মা নামাজ প্রতিষ্ঠা কাজ করেন ।ঢাকা বিশ্ব বিদ্যালয় প্রতিষ্ঠা সময় অনুদান প্রান করে। তিনি ১২৮বছর জীবিত ছিলেন। ঢাকার শাহ সাহেব লেনে তার মাযার আছে। বর্তমানে মাযারকে কেন্দ্র করে এতিমখানা, হেফজখানা, মাদ্রাসা ও কলেজ কমপ্লেক্স গড়ে উঠেছে। প্রতিবছর ফাল্গুন মাসের প্রথম শুক্রবার তার ওরস পালিত হয়।
বাংলাপিডিয়ায় শাহ্, আহ্সানুল্লাহ্
সুনয়না কুরুভিল্লা

সুনয়না কুরুভিল্লা (জন্ম ২২শে মে ১৯৯৯ কোচি ) একজন ভারতীয় পেশাদার স্কোয়াশ খেলোয়াড়। ২০১৮ এর ফেব্রুয়ারি পর্যন্ত, তিনি বিশ্বে ৮৯ নম্বর পর্যায়ক্রমিক স্থানে ছিলেন। তিনি অসংখ্য পেশাদার টুর্নামেন্টের মূল ড্রতে খেলেছেন। তিনি ২০১৮ এশিয়ান গেমস এ মহিলাদের দলগত বিভাগে রৌপ্যপদক জিতেছেন।
নির্মল কক্ষ

আন্তর্জাতিক মান সংস্থা আইএসও-র দেয়া সংজ্ঞা অনুযায়ী নির্মল কক্ষ () বলতে এমন একটি কক্ষকে বোঝায়, যে কক্ষের বাতাসে ভাসমান অতিক্ষুদ্র কণার ঘনমাত্রা নিয়ন্ত্রিত ও শ্রেণীবদ্ধ থাকে এবং যে কক্ষটিকে এমনভাবে নকশা, নির্মাণ ও পরিচালনা করা হয়, যাতে কক্ষের ভেতরের বায়ুতে অতিক্ষুদ্র কণাসমূহের অনুপ্রবেশ, সৃষ্টি ও ধারণ নিয়ন্ত্রণে রাখা যায়। বায়বান্তরীক্ষ, অণু-ইলেকট্রনীয় সামগ্রী (মাইক্রোইলেকট্রনিকস), ঔষধ নির্মাণ, চিকিৎসা কলকৌশল, স্বাস্থ্যসেবা ও খাদ্যদ্রব্য শিল্পোৎপাদন প্রক্রিয়ার ও উৎপন্ন দ্রব্যে সংক্রমণ নিয়ন্ত্রণ প্রতিরোধের জন্য এই ধরনের কক্ষ ব্যবহার করা হয়। বায়ুবাহিত অতিক্ষুদ্র কণা বলতে এক মাইক্রোমিটারের কম দৈর্ঘ্যের কণাকে বোঝায়। এই কণাগুলি খালি চোখে অদৃশ্য থাকে। এগুলির ভর এতই কম যে এগুলি বায়ুতে নিলম্বিত অবস্থায় ভেসে থাকতে পারে এবং বাতাসে আলোড়নের ফলে এগুলি স্থানান্তরিত হতে পারে। এইসব বায়ুবাহিত অতিক্ষুদ্র কণা বিশেষায়িত গবেষণা ও শিল্পোৎপাদনে বিদ্যমান সংবেদনশীল প্রক্রিয়াসমূহে ক্ষতিসাধন করতে পারে। একটি নির্মল কক্ষে বায়ুর পরিস্রাবণ প্রযুক্তি ব্যবহার করে এইসব কণা সরবরাহকৃত বায়ু থেকে দূর করা হয়।
কোনও নির্মল কক্ষের নির্মলতার মাত্রা সাধারণত প্রতি ঘনমিটার বায়ুতে অতিক্ষুদ্র কণার সংখ্যা বা কণার ঘনমাত্রা দিয়ে পরিমাপ করা হয়। আন্তর্জাতিক মান সংস্থা আইএসও নির্মল কক্ষের নির্মলতাকে ১ থেকে ৯ পর্যন্ত নয়টি সংখ্যা দিয়ে নয়টি শ্রেণীতে বিভক্ত করেছে। যদি কোনও কক্ষের বায়ুতে প্রতি ঘনমিটারে অর্ধ মাইক্রোমিটার বা তার চেয়ে বেশি আকারের ৩ কোটি ৫২ লক্ষ বা তার বেশি অতিক্ষুদ্র কণা ভাসমান থাকে, তাহলে সেই কক্ষকে আইএসও ৯ শ্রেণীর নির্মল কক্ষের সমতুল্য ধরা হয়। এর বিপরীতে একটি আইএসও ১ শ্রেণীর নির্মল কক্ষে ঐ আকারের কোনও কণাই বিদ্যমান থাকে না এবং ০.১ মাইক্রোমিটার বা তার চেয়ে ছোট আকারের কণার সংখ্যা প্রতি ঘনমিটার বায়ুতে মাত্র ১০টি হতে হয়।
সরকারি ক্রয় সংক্রান্ত মন্ত্রিসভা কমিটি

সরকারি ক্রয় সংক্রান্ত মন্ত্রিসভা কমিটি হলো বাংলাদেশের সরকারি তহবিল ব্যবহার করে সম্পন্নকৃত ক্রয় অনুমোদনের সর্বোচ্চ কর্তৃপক্ষ।
অর্থমন্ত্রীর সভাপতিত্বে সরকারি ক্রয় সংক্রান্ত মন্ত্রিসভা কমিটি গঠিত হয়। বর্তমান কমিটি ২০১৯ সালের জানুয়ারিতে অর্থমন্ত্রীর নেতৃত্বে গঠিত হয়েছিল। এটি পূর্ববর্তী কমিটিকে বাতিল করে এবং কার্যকরভাবে প্রতিস্থাপিত হয়। অর্থমন্ত্রী এর সাথে অর্থনীতি বিষয়ক মন্ত্রিসভা কমিটিরও প্রধান। ২০২০ সালের ২৫ নভেম্বর সরকারি ক্রয় সংক্রান্ত মন্ত্রিসভা কমিটি ৩.৫ বিলিয়ন টাকার জ্বালানি ক্রয়ের অনুমোদন দেয়। ২০২০ সালের ৩ ডিসেম্বর বাংলাদেশে কোভিড-১৯ মহামারীর সময় সরকারি ক্রয় সংক্রান্ত মন্ত্রিসভা কমিটি সিরাম ইনস্টিটিউট অফ ইন্ডিয়া এবং বেক্সিমকো ফার্মাসিউটিক্যালস থেকে কোভিড-১৯ এর ভ্যাকসিন ক্রয়ের অনুমোদন দেয়। ২০২১ সালের ৬ জানুয়ারি মাসে কমিটি ২৫০ হাজার মেট্রিক টন চাল কেনার অনুমোদন দেয়, যার মধ্যে ১০০ হাজার টন চাল ভারত থেকে আমদানি করা হবে।
বাংলাদেশ সরকারের ১৬ জানুয়ারি, ২০১৯ সালে প্রকাশিত গেজেট অনুযায়ী সরকারি ক্রয় সংক্রান্ত মন্ত্রিসভা কমিটির সদস্যগণ নিম্নরূপ:
আবু মহামেদ হবিবুল্লাহ

আবু মহামেদ হবিবুল্লাহ (১৯১১-১৯৮৪) বাংলাদেশী একজন লেখক, শিক্ষাবিদ ও ঐতিহাসিক। যিনি এ.বি.এম হাবিবুল্লাহ নামেই অধিক পরিচিত। তিনি কলকাতা আলিয়া মাদ্রাসার লাইব্রেরিয়ান,ঢাকা বিশ্ববিদ্যালয় শিক্ষক ও বিশ্ববিদ্যালয় শিক্ষক সমিতির সভাপতি ও বিশ্ববিদ্যালয় মঞ্জুরি কমিশনের চেয়ারম্যানের ছিলেন। তিনি ইসলামী বিষয়ের উপর কিছু গুরুত্বপূর্ণ বই লিখেছেন।
আবু মহামেদ হবিবুল্লাহ বর্তমান পশ্চিমবঙ্গের বর্ধমান জেলায় জন্মগ্রহণ করেন। তার পিতার নাম আবদুল লতিফ, তিনি বর্ধমান বিভাগের স্কুল পরিদর্শক ছিলেন এবং তার পিতামহ আরবি ও ফারসি ভাষার শিক্ষক ছিলেন। এর পরিপ্রেক্ষিতে আবু মহামেদ হবিবুল্লাহ ছোটবেলা থেকেই আধুনিক শিক্ষা ব্যবস্থার মধ্যে বড় হয়ে উঠেন। বাল্যকালে পিতার নিকট থেকে শিক্ষা লাভ করে ১৯২৬ সালে ভারতের হুগলি মাদ্রাসা থেকে হাই মাদ্রাসা পরীক্ষায় পাশ করেন। এরপর ১৯২৮ সালে ঢাকা ইসলামিক ইন্টারমিডিয়েট কলেজ (বর্তমান কবি নজরুল সরকারি কলেজ) থেকে আই.এ পাশ করেন। এরপর ১৯৩১ সালে হুগলী মহসিন কলেজ থেকে ইতিহাসে স্মাতক সম্মান পাশ করেন এবং ১৯৩৩ সালে কলকাতা বিশ্ববিদ্যালয় থেকে ইতিহাসে এম.এ পাস করেন। তিনি লিটন বৃত্তি নিয়ে লন্ডন বিশ্ববিদ্যালয়ের স্কুল অব ওরিয়েন্টাল স্টাডিজ থেকে পিএইচ.ডি ডিগ্রি লাভ করেন। এছাড়াও তিনি পড়াশোনার ফাকে পাঠাগার বিজ্ঞানে ডিপ্লোমা করেছিলেন।
এ.বি.এম হাবিবুল্লাহ ১৯৩৮ সালে কলকাতা আলিয়া মাদ্রাসার লাইব্রেরিয়ান হিসেবে কর্মজীবন শুরু করেন এবং পরের বছরই তিনি কলকাতা বিশ্ববিদ্যালয়ের ইতিহাস বিভাগে প্রভাষক হিসেবে যোগদান করেন। ১৯৪০ সালে তিনি বিশ্ববিদ্যালয়ের নতুন বিভাগ ইসলামের ইতিহাস ও সংস্কৃতি বিভাগে যোগ দেন।
১৯৪৭ সালে দেশভাগ তিনি কলকাতা ছেড়ে ঢাকায় চলে আসেন, এবং ১৯৫০ সালে ঢাকা বিশ্ববিদ্যালয়ের ইসলামের ইতিহাস ও সংস্কৃতি যোগদান করেন এবং পর্যায়ক্রমে বিভাগের বিভাগীয় প্রধানের দায়িত্ব পালন করেন। তিনি ১৯৬১ থেকে ১৯৬৩ সাল পর্যন্ত ঢাকা বিশ্ববিদ্যালয়ের কলা অনুষদের ডীন এবং ১৯৬৮ সাল থেকে ১৯৭২ সাল পর্যন্ত ঢাকা বিশ্ববিদ্যালয় শিক্ষক সমিতির সভাপতির দায়িত্ব পালন করেছেন। এরপর তিনি ১৯৭৩ সালে তিনি ঢাকা বিশ্ববিদ্যালয় থেকে অবসর গ্রহণ করেন।
হাবিবুল্ললাহ ঢাকা বিশ্ববিশ্ববিদ্যালয় থেকে অবসর গ্রহণের পর ১৯৭৬-৭৭ সালে বিশ্ববিদ্যালয় মঞ্জুরি কমিশন, বাংলাদেশের চেয়ারম্যানের দায়িত্ব পালন করেন। এছাড়াও তিনি বাংলাদেশ জাতীয় জাদুঘর কিউরেটার বা রক্ষক ছিলেন। তিনি পাকিস্তান এশিয়াটিক সোসাইটির (বর্তমান বাংলাদেশ) প্রতিষ্ঠাতাদের অন্যতম ব্যক্তিত্ব ছিলেন।
এ বি এম হাবিবুল্লাহ মধ্যযুগের ভারতের ইতিহাস রচনার ক্ষেত্রে গুরুত্বপূর্ণ অবদান রাখেন। তার রচিত গ্রন্থগুলো উপমহাদেশের ইতিহাস ভিত্তিক অন্যতম নিরভরযোগ্য বই। তার লিখিত বইসমূহ:
সুখময় চক্রবর্তী

সুখময় চক্রবর্তী (২৬ জুলাই  ১৯৩৪ – ২২ আগস্ট ১৯৯০) ছিলেন একজন আন্তর্জাতিক খ্যাতিসম্পন্ন ভারতীয় বাঙালি অর্থনীতিবিদ। তিনি এবং প্রশান্ত চন্দ্র মহলানবীশ ভারতীয় অর্থব্যবস্থার জন্য  পঞ্চবার্ষিকী পরিকল্পনার অন্যতম রূপকার ছিলেন।
সুখময় চক্রবর্তী ব্রিটিশ ভারতের অধুনা বাংলাদেশের ময়মনসিংহ জেলার গাঙ্গটিয়া গ্রামে জন্মগ্রহণ করেন। তিনি বিদ্যালয়ের পাঠ  কলকাতার বালিগঞ্জ রাষ্ট্রীয় উচ্চ বিদ্যালয়ে এবং কলেজের পড়াশোনা তৎকালীন কলকাতা বিশ্ববিদ্যালয়ের অধীনস্থ প্রেসিডেন্সি কলেজে সম্পন্ন করেন। তিনি অত্যন্ত কৃতী ছাত্র এবং নোবেলজয়ী অর্থনীতিবিদ অমর্ত্য সেনের সহপাঠী ছিলেন। তারপর তিনি দিল্লি স্কুল অব ইকনমিক্স এবং নেদারল্যান্ডসের  রটাড্যাম বিশ্ববিদ্যালয়ের জন তিনবের্গেনের অধীনে গবেষণা করে ডক্টরেট ডিগ্রি লাভ করেন। তিনি ম্যাসাচুসেটস ইনস্টিটিউট অফ টেকনোলজিতে একটি শিক্ষকের পদ লাভ করেন তবে পরিকল্পনা কমিশনে যোগ দিতে ভারতে ফিরে আসেন। তিনি দিল্লি স্কুল অব ইকনমিক্স, হার্ভার্ড, জন হপকিন্স, কেমব্রিজ,  জওহরলাল নেহরু বিশ্ববিদ্যালয় প্রভৃতি স্থানে অধ্যাপনা করেছেন। ভারতীয় সমাজবিজ্ঞান পরিষদের সভাপতি ছিলেন তিনি। 
সুখময় চক্রবর্তী যেমন ছিলেন সৃজনশীল এবং সুপণ্ডিত, তেমনি এক প্রকৃত পাঠক। তিনি বিংশ শতকের অনন্য ভারতীয় অর্থনীতিবিদদের অন্যতম হিসাবে বিরল সমাজসচেতনতা ও দায়বদ্ধতা নজির রেখে গেছেন। নিম্নসুবিধাভোগীদের জন্য তার ব্যবহারিক নীতি বিশ্লেশনে এটিই সুস্পষ্ট হয় যে, প্রকৃত তাত্বিক ও গাণিতিক অর্থনীতির প্রতি তিনি প্রবল আগ্রহী ছিলেন। বিকাশ তথা উন্নয়নের ক্ষেত্রে তার অধীত জ্ঞানের অব্যাহত প্রয়োগে বিকাশ তথা উন্নয়নের পথ সুগম হয়েছিল এবং বৌদ্ধিক জগতে তার প্রমাণ রয়েছে।
রাষ্ট্রীয় মোর্চা ক্ষমতাসীন হওয়ার অব্যবহিত পরে অর্থনৈতিক অবস্থা সম্পর্কে প্রকাশিত তার লেখা বিশেষ প্রশংসিত হয়। তার বহু রচিত গ্রন্থের মধ্যে উল্লেখযোগ্য গুলি হল-
প্রখ্যাত অর্থনীতিবিদ সুখময় চক্রবর্তী ১৯৯০ খ্রিস্টাব্দের ২২ আগস্ট প্রয়াত হন। তার স্ত্রী ললিতা চক্রবর্তী এবং একমাত্র কন্যা রসায়ন বিজ্ঞানী চারুসীতা চক্রবর্তী।(১৯৬৪ - ২০১৬) স্যামুয়েলস ও তিনবের্গেন আজীবন সুখময় চক্রবর্তীর গুণগান করে গেছেন। সুখময় চক্রবর্তীর মৃত্যুর পর তিনবের্গেন বলেন,  চক্রবর্তী  তার কাছ থেকে যা শিখেছেন, তার চাইতে তিনি বেশি শিখেছেন চক্রবর্তীর কাছ থেকে।
বাংলাদেশ মহিলা ক্রীড়া সংস্থা

বাংলাদেশ মহিলা ক্রীড়া সংস্থা মেয়েদের ক্রীড়ার জন্য বাংলাদেশের জাতীয় সংস্থা। সংস্থাটি বাংলাদেশে মেয়েদের ক্রীড়া পরিচালনার এবং তা সমর্থন করার জন্য দায়বদ্ধ। হামিদা বেগম বাংলাদেশ মহিলা ক্রীড়া সংস্থার সাধারণ সম্পাদক।
১৯৭২ সালের ১৯ ফেব্রুয়ারি ধানমন্ডিতে সোয়া চার একর জায়গার নিয়ে বাংলাদেশ মহিলা ক্রীড়া উন্নয়ন ও নিয়ন্ত্রণ সংস্থা প্রতিষ্ঠিত হয়েছিল। ১৯৮৫ সালে নাম বদলেবাংলাদেশ মহিলা ক্রীড়া সংস্থা করা হয়। এটি সুলতানা কামাল মহিলা ক্রীড়া কমপ্লেক্স পরিচালনা এবং স্পোর্টস কমপ্লেক্স থেকে প্রাপ্ত ভাড়ার অর্থ দিয়ে পরিচালিত হয়।
২০০৪ সালে, বাংলাদেশ মহিলা ক্রীড়া সংস্থা এবং বাংলাদেশ ফুটবল ফেডারেশন প্রথম মহিলা ফুটবল টুর্নামেন্টের আয়োজন করে। এটিতে ছয়টি দল অংশ নিয়েছিল।
জাতীয় ক্রীড়া পরিষদ ৩ নভেম্বর ২০১১-তে বাংলাদেশ মহিলা ক্রীড়া সংস্থার কার্যনির্বাহী কমিটি বিলুপ্ত করে নতুন কমিটির ঘোষণা দেয়। সাধারণ সম্পাদক মাহফুজা আক্তার কিরন জাতীয় ক্রীড়া পরিষদের সিদ্ধান্তের বিরুদ্ধে আইনী চ্যালেঞ্জ দায়ের করেন, জাতীয় ক্রীড়া পরিষদও তাৎক্ষণিকভাবে সংস্থাটির কমিটি গঠনের জন্য নির্বাচনের আহ্বান জানায়। ২০১২ সালের ১৫ মে বাংলাদেশ মহিলা ক্রীড়া সংস্থার অ্যাড হক কমিটির ওপর স্থগিতাদেশ জারি করে বাংলাদেশ হাইকোর্ট।
অভিরাম করিমিয়া আলিম মাদ্রাসা

অভিরাম করিমিয়া আলিম মাদ্রাসা রংপুর বিভাগের রংপুর সিটি কর্পোরনেশনের মধ্যে অবস্থিত একটি আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা।
মাদ্রাসাটি ১ জানুয়ারী, ১৯৭৩ সালে রংপুর সিটির ২ নং ওয়ার্ডে শুকানচকি নামক গ্রামে দাখিল মাদ্রাসা হিসাবে শুরু হয়েছিল। ১৯৭৬ সালে মাদ্রাসাটি দাখিল ও ১৯৯৩ সালে আলিম খোলার অনুমতি লাভ করে। এই মাদ্রাসাটি স্থানীয় নুরুল হক মাস্টারের একান্ত প্রচেষ্টায় প্রতিষ্ঠিত হয়েছিলো। প্রতিষ্ঠাকালীন সময়ে এলাকার লোকজনের দানকৃত জমির উপরে মাদ্রাসার কার্যক্রম শুরু হয়। মাওলানা মকবুল হোসেন প্রথম সুপারের দায়িত্ব পালন করেন। তার চেষ্টায় মাদ্রাসাটি দাখিল থেকে আলিম ক্লাসে উন্নতি হয়।
মাদ্রাসাটি রংপুর সিটি কর্পোরেশনের মধ্যে উত্তম ইউনিয়নে মোট ১.৯৭ একর জমির উপর প্রতিষ্ঠিত। মোট জমির অখন্ড ৭৫ শতক এবং অন্যত্র ১২২ শতক জমি রয়েছে।
মাদ্রাসায় ৫টি ভবন আছে-
ছাত্রের জন্য সাদা পায়জামা, সবুজ পাঞ্জাবি, সাদা টুপি ও জুতা এবং মেয়েদের কালো বোরখা ও সাদা ওড়না। শিক্ষার্থী পরিচতপত্র সঙ্গে থাকা বাধ্যতামূলক।
২০১৯ সালে জেডেসিতে প্রায় ৯৭%, দাখিলে প্রায় ৮৮%, আলিমে ৯৫%। ২০২০ সালে দাখিল ৭৭%, আলিম ১০০% পাশ করে।
গডস্পীড ইউ! ব্ল্যাক এম্পেরর

গডস্পীড ইউ! ব্ল্যাক এম্পেরর (ইংরেজি: Godspeed You! Black Emperor; সংক্ষেপে GY!BE কিংবা GYBE) হলো একটি কানাডিয়ান পোস্ট রক এক্সপেরিমেন্টাল মিউজিক দল যা ১৯৯৪ সালে মন্ট্রিঅল, কেবেক এ গঠিত হয়েছিল। ১৯৯৭ সালে দলটি তাদের প্রথম অ্যালবাম "F♯ A♯ ∞" (উচ্চারিত:"এফ শার্প এ শার্প ইনফিনিটি") প্রকাশ করে। দলটির দ্বিতীয় অ্যালবাম "লিফ্ট ইওর স্কিনি ফিস্টস লাইক এন্টেনাস টু হ্যাভেন" ২০০০ সালে প্রকাশ পায়, যা সমালোচকদের দুর্দান্ত প্রশংসা পেয়েছে এবং দশকের সেরা অ্যালবামগুলির একটি হিসাবে নামকরণ হয়েছে।
২০০৩ সালে দলটি অনির্দিষ্ট কালের জন্য বিরতীতে যায়, এবং ২০১০ সালে আবারো ফিরে আসে। পুনঃগঠন এর পর থেকে দলটি আরও চারটি অ্যালবাম প্রকাশ করেছে।
<div class="left">
টেলস অফ থ্রি প্ল্যানেটস

টেলস অফ থ্রি প্ল্যানেটস (ইংরেজি: "Tales of Three Planets"; অনুবাদ: "তিন গ্রহের কাহিনি") হল মার্কিন লেখক এডগার রাইস বারোজ লিখিত ছোটোগল্পের একটি মরণোত্তর সংকলন। বইটির ভূমিকা রচনা করেন রিচার্ড এ. লুপফ এবং অলংকরণ করেন রয় জি. ক্রেনকেল। ১৯৬৪ সালে ক্যানাভেরাল প্রেস থেকে বইটি প্রথম প্রকাশিত হয় এবং তারপর মাত্র একবারই এটির পুনর্মুদ্রণ হয়েছিল।
এই বইটিতে বারোজের লেখা চারটি নভেলেট সংকলিত হয়েছে। এগুলির একটির প্রেক্ষাপট পৃথিবী, দু’টির প্রেক্ষাপট "দূরতম নক্ষত্রেরও ওপারে" অবস্থিত পোলোডা গ্রহ এবং একটির প্রেক্ষাপট শুক্র গ্রহ। "দ্য রেজারেকশন অফ জিম্বার-জ" ও "বিয়ন্ড দ্য ফারদেস্ট স্টার" নভেলেট দু’টি ইতিপূর্বে সাময়িকপত্রে প্রকাশিত হয়েছিল। প্রথমটি প্রকাশিত হয় "আর্গোসি উইকলি" পত্রিকার ২০ ফেব্রুয়ারি ১৯৩৭ সংখ্যায় এবং দ্বিতীয় প্রকাশিত হয় "ব্লু বুক" পত্রিকার জানুয়ারি ১৯৪২ সংখ্যায়। অন্য দু’টি নভেলেট এই সংকলনেই প্রথম প্রকাশিত হয়।
অ্যাপোলো ১৪

অ্যাপোলো ১৪ (৩১ জানুয়ারী ১৯৭১ - ৯ ফেব্রুয়ারি ১৯৭১) হলো মার্কিন যুক্তরাষ্ট্রের অ্যাপোলো মহাকাশ অভিযান কর্মসূচির অন্তর্ভুক্ত অষ্টম ও চাঁদে অবতরণকারী তৃতীয় মহাকাশ অভিযাত্রা যাতে নভোচারীরা সরাসরি অংশ গ্রহণ করে এবং তা প্রথমবারের মতো চন্দ্রের উচ্চভূমিতে অবতরণ করেছিল। এটি ছিলো চাঁদে বৈজ্ঞানিক আগ্রহের সুনির্দিষ্ট জায়গাগুলিতে অবতরণকারী "এইচ মিশনগুলির" সর্বশেষ অভিযান, যা চাঁদে দুটি বহির্মুখী ক্রিয়াকলাপ সম্পাদনের জন্য সেখানে দুইদিন অবস্থান করে।
অ্যাপোলো ১৪-এর মিশনের কমান্ডার অ্যালান শেফার্ড ছিলেন মূল মারকারী সেভেন নভোচারীদের একজন যিনি প্রথম আমেরিকান হিসাবে ১৯৬১ সালের ৫ মে মহাশূণ্যে গমন করেন। অ্যাপোলো ১৪-তে করে যাত্রা করার সময় ৪৭ বছর বয়সী শেফার্ড ছিলেন সবচেয়ে বয়স্ক মার্কিন নভোচারী ছিলেন এবং তিনি চাঁদে পদচারীর ক্ষেত্রেও সবচেয়ে বয়স্ক ব্যক্তি।
সোফি ট্রুডো

সোফি ট্রুডো () একজন কানাডীয় সংগীতশিল্পী। তিনি গডস্পিড ইউ! ব্ল্যাক এম্পেরর এর বর্তমান সদস্য ও বেহালাবাদক হিসাবে সর্বাধিক পরিচিত। তিনি ১৯৯৯ সালে প্রতিষ্ঠিত পোস্ট-রক দল "দ্য সিলভার মাউন্ট জায়ন মেমোরিয়াল অর্কেস্ট্রা" -এর সহ-প্রতিষ্ঠাতা। তিনি "ভ্যালি অফ দ্য জায়ান্টস" এবং "দ্য মাইল এন্ড লেডিজ স্ট্রিং অক্সিলিয়ারি" সহ আরও কয়েকটি সঙ্গীতদলের সাথে যুক্ত।
সেলিম আল দীন লোকনাট্য পদক

সেলিম আল দীন লোকনাট্য পদক বাংলাদেশের রাজশাহীর পুঠিয়া থিয়েটার ও কেন্দ্রীয় বাংলাদেশ গ্রাম থিয়েটার এর উদ্যোগে ২০১৫ইং সালে প্রবর্তিত হয়। সংস্কৃতি কর্মীদের অনুপ্রাণিত করার জন্য তাদের কর্মের স্বীকৃতিস্বরুপ প্রতি বছর এ পুরস্কার দেয়া হয়।
লালমনিরহাট নেছারিয়া কামিল মাদ্রাসা

লালমনিরহাট নেছারিয়া কামিল মাদ্রাসা রংপুর বিভাগের লালমনিরহাট জেলার সদর উপজেলার একটি আলিয়া মাদ্রাসা। মাদ্রাসাটি ইসলামি আরবি বিশ্ববিদ্যালয়ের অন্তর্ভুক্ত একটি কামিল (মাস্টার্স) মাদ্রাসা। মাদ্রাসাটি দাখিল ও আলিম স্তরে বাংলাদেশ মাদ্রাসা শিক্ষা বোর্ডের আওতাধীন রয়েছে।
মাদ্রাসাটি ১-১-১৯৬৫ সালে শুরু হয়। এখানে দাখিল, আলিম,ফাযিল ও কামিল হাদিস বিভাগ চালু আছে। দাখিল ও আলিম স্তরে বিজ্ঞান বিভাগ আছে। বাংলাদেশের ঐতিহ্যবাহী লালমনিরহাট নেছারীয়া কামিল মাদ্রাসাটি মরহুম আব্দুর নাছীর (পীর সাহেব) এর অনুমতিক্রমে ১৯৬৫ সালে তার মুরিদ আজগর আলী প্রতিষ্ঠা করেন। প্রতিষ্ঠার পর থেকেই অত্যন্ত সুনামের সাথে পরিচালিত হয়ে আসিতেছে। এখানে অনেক দূর দূরান্ত থেকে ছাত্ররা এসে পড়াশুনা করে। মাদ্রাসায় স্কাউটসহ সাংস্কৃতিক কর্ম চালু আছে। শিক্ষার্থীদের শারিরীক ও মানসিক বিকাশের জন্য শরীয়ত সম্মত খেলাধুলা ও সাহিত্য-সাংস্কৃতিক কার্যক্রমসহ নানামূখী কর্মসূচি পালন করা হয়।
ছেলেদের সাদা পায়জামা, সাদা পাঞ্জাবি এবং সাদা টুপি। তবে ছারছিনা দারুসসুন্নাত কামিল মাদ্রাসা এর পোশাকের অনুকরণে পাঞ্জাবি নেসফো সাক বা হাঁটুর নিচ থেকে পরা হয়।
এখানে ৪টি ভবন আছে, তন্মধ্যে চারতলা ভবন ২টি। মসজিদ দোতলা। মাদ্রাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রীদের নামাজ ঘর ও কমরুম রয়েছে।
রানা প্লাজা (চলচ্চিত্র)

রানা প্লাজা হলো অ-মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং এম এ মাল্টিমিডিয়া হাউজের ব্যানারে প্রযোজনা করেছেন শামীমা আক্তার। ২০১৩ সালে সাভারের রানা প্লাজা ধসের ১৭ দিন পর ধ্বংসস্তূপ থেকে পোশাককর্মী রেশমাকে উদ্ধারের ঘটনা নিয়ে নির্মিত হয় চলচ্চিত্রটি। এতে রেশমা চরিত্রে অভিনয় করেছেন পরিমনি এবং তার বিপরীতে টিটু চরিত্রে অভিনয় করেছেন সাইমন সাদিক।
গ্রামের এক দরিদ্র পরিবারের মেয়ে রেশমা। তাঁকে ভালোবাসে প্রতিবেশী যুবক টিটু। কিন্তু টিটু তাদের চেয়ে অবস্থাপন্ন বলে তার প্রস্তাবে সায় দিতে চায় না রেশমা। টিটুও হাল ছাড়ার পাত্র নয়। এক দুর্ঘটনায় টিটু রেশমাকে উদ্ধার করে। তখন রেশমা সাড়া দেয় তার প্রস্তাবে।
এর কিছুদিন পর বিয়ে করে টিটু ও রেশমা। তারা ঢাকায় চলে আসে। তখন এক দুর্ঘটনায় আহত হয়ে কর্মক্ষমতা হারিয়ে ফেলে টিটু। পরিবারের দায়িত্ব মাথায় তুলে নিয়ে রেশমা যোগ দেয় এক পোশাক কারখানায়। রেশমার চাকরিতে যোগদানের ব্যাপারটি সহজে মেনে নিতে পারে না পুরুষশাসিত সমাজ। এ নিয়ে নানা জটিলতার মধ্যে ঘটে যায় রানা প্লাজার দুর্ঘটনা।
২০১৪ সালের জানুয়ারিতে চলচ্চিত্রটি নির্মাণ কাজ শুরু হয়।
প্রায় আট মাস সেন্সর বোর্ডে আটকে থাকার পর হাইকোর্টের রায় নিয়ে ১১ জুলাই ২০১৫ সালে ছবিটি ছাড়পত্র পায়। এরপর ছবির মুক্তির দিনক্ষণ ঠিক হয় ২০১৫ সালের ৪ সেপ্টেম্বর। তবে গার্মেন্ট মালিক লীগের রিট আবেদনের প্রেক্ষিতে ২৪ আগস্ট রানা প্লাজা ধসের ঘটনা নিয়ে নির্মিত এই চলচ্চিত্রটির প্রদর্শনী ও সম্প্রচারে ছয় মাসের নিষেধাজ্ঞা আরোপ করে উচ্চ আদালত। এরপর ২০১৫ সালের ৬ সেপ্টেম্বর চলচ্চিত্রটি প্রদর্শনী ও সম্প্রচারে উচ্চ আদালতের দেওয়া ছয় মাসের নিষেধাজ্ঞা খারিজ করে দেন সুপ্রিম কোর্টের আপিল বিভাগ। পরে নিষেধাজ্ঞা উঠে যাওয়ায় ছবিটি ১১ সেপ্টেম্বর মুক্তি দেয়ার প্রস্তুতি নেয় ছবিটির প্রযোজক ও পরিচালক। কিন্তু এর আগেই ১০ সেপ্টেম্বর আবারো নিষেধাজ্ঞার মুখে পড়ে ছবিটি।
২০১৬ সালের ৫ জানুয়ারি ‘রানা প্লাজা’ প্রদর্শনের ওপর আবার নিষেধাজ্ঞা দেয় বাংলাদেশ সরকার। সরকারের তথ্য বিবরণীতে বলা হয়ে "সেন্সর আপিল কমিটি কর্তৃক জনসম্মুখে প্রদর্শনের উপযোগী নয় বলে বিবেচিত হওয়ায় চলচ্চিত্রটি সেন্সর সনদ বিহীন ঘোষণা করা হয়েছে"। ২০২১ অনুসারে চলচ্চিত্রটি এখনো মুক্তি পায়নি।
খোশবাগ

খোশবাগ (এছাড়াও খোসবাগ; আক্ষরিক অর্থে "সুখের বাগান বা আনন্দ উদ্যান") হলো ভারতের পশ্চিমবঙ্গের মুশির্দাবাদে ভাগীরথী নদীর পশ্চিম তীরের প্রায় এক মাইল দূরে অবস্থিত বাংলার নবাবদের কবরস্থানের বাগান।
খোশবাগে আফশার রাজবংশের বাংলার নবাব ও তাদের পরিবারের সদস্যদের কবরস্থান, অন্যদিকে জাফরাগঞ্জ সমাধিক্ষেত্রে নাজাফি রাজবংশের মীর জাফর থেকে শুরু করে পরবর্তী নবাব ও তাদের পরিবারের কবর রয়েছে।
খোশবাগ নবাব সিরাজউদ্দৌলা, তার স্ত্রী বেগম লুৎফুন্নেসা, নবাব আলীবর্দি খান ও তার মায়ের কবরস্থান বা বিশ্রামস্থল।
কবরস্থানের বাগানটি বাংলার প্রথম নবাব নবাব আলীবর্দি খান নির্মাণ করেন। এটি প্রাচীরযুক্ত বেড়া নিয়ে গঠিত। বাইরের দেয়ালে মাস্কেট্রির জন্য গর্ত লুপ করা ছিল এবং অষ্টভুজ দুর্গ দুপাশে ছিল। বাগানটিতে সিরাজউদ্দৌলা, আলীবর্দি খানসহ তাদের পরিবারের মোট ৩৪ সদস্যের কবর রয়েছে। 
১৭৫৭ সালে পলাশীর যুদ্ধে নবাব সিরাজউদ্দৌলার মৃত্যুর পর তার স্ত্রী লুৎফুন্নেসা বেগম মীর জাফরের 
হারেমে যোগ দিতে অস্বীকার করেন এবং ঢাকায় পালিয়ে আসেন। পরে তিনি মুশির্দাবাদ ফিরে আসেন, এবং কথিত আছে যে তিনি খোশবাগে সিরাজের কবর ও ১০৮ ধরনের গোলাপের যত্ন নিয়ে থাকতেন যা বেশ কয়েক বছর ধরে একসময় বাগানে ফুটেছিল। তিনি খোশবাগের রক্ষণাবেক্ষণের জন্য ১,০০০ ভারতীয় রুপি ব্যয় করেছিলেন বলে অভিযোগ করা হয় এবং তার মৃত্যুর পরে ১৭৯০ সালে, তাকে তার স্বামী নবাব সিরাজউদ্দৌলার কবরের কাছে সমাধিস্থ করা হয়।
বাগানটি ভূমির ওপর অবস্থিত এবং লম্বা প্রাচীর দ্বারা পরিবেষ্টিত।
আদমির মেহমেদি

আদমির মেহমেদি (; জন্ম: ১৬ মার্চ ১৯৯১) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ভিএফএল ভলফসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৬ সালে, আদমির সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৭৪ ম্যাচে ১০টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৪) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
আদমির মেহমেদি ১৯৯১ সালের ১৬ই মার্চ তারিখে সুইজারল্যান্ডের গস্তিভারে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি আলবেনীয় বংশোদ্ভূত।
২০২১ আইএসএসএফ বিশ্বকাপ

২০২১ আইএসএসএফ বিশ্বকাপ আন্তর্জাতিক শ্যুটিং স্পোর্ট ফেডারেশন দ্বারা পরিচালিত অলিম্পিক শুটিং বিভাগগুলির আইএসএসএফ বিশ্বকাপের বার্ষিক সংস্করণ।
সম্মিলিত পদক তালিকা
অস্থায়ী সরকার

অস্থায়ী সরকার যাকে জরুরী সরকার, অন্তর্বর্তী সরকার বা অন্তর্বর্তীকালীন সরকার-ও বলা হয়, একটি জরুরি সরকার কর্তৃপক্ষ যা সাধারণত নতুন জাতির ক্ষেত্রে বা পূর্ববর্তী শাসকের পতনের পরে রাজনৈতিক কাজ পরিচালনার জন্য গঠিত হয় । অস্থায়ী সরকার সাধারণত নাগরিক বা বিদেশীদের দ্বারা যুদ্ধের সময় অথবা পরে নিযুক্ত হয় এবং প্রায়শই উত্থিত হয়।
অস্থায়ী সরকার নিয়মিত রাজনৈতিক প্রক্রিয়া অব্যহত রাখে যতক্ষণ না একটি নতুন সরকার নিযুক্ত হয় এবং যা সাধারণত একটি নির্বাচনের মাধ্যমে হয়। তারা পরবর্তী সরকারের জন্য আইনি কাঠামো, মানবাধিকার এবং রাজনৈতিক স্বাধীনতা সম্পর্কিত নির্দেশিকা, অর্থনীতির কাঠামো, সরকারী প্রতিষ্ঠান এবং আন্তর্জাতিক সারিবদ্ধকরণ সংজ্ঞায়িত করতে জড়িত থাকতে পারে। 
ইয়োসি শেইন এবং জুয়ান জে লিন্জের মতে, অস্থায়ী সরকারগুলিকে চারটি দলে শ্রেণিবদ্ধ করা যেতে পারে:
ইন্ডিয়ান ইনস্টিটিউট অব ইনফরমেশন টেকনোলজি, কল্যাণী

ইন্ডিয়ান ইনফরমেশন টেকনোলজি ইনস্টিটিউট, কল্যাণী (আইআইআইটি কল্যাণী) একটি ভারতীয় তথ্যপ্রযুক্তি শিক্ষা প্রতিষ্ঠান যা পশ্চিমবঙ্গের কল্যাণীতে অবস্থিত। শিক্ষা প্রতিষ্ঠানটি সরকারী বেসরকারী অংশীদারি (এন-পিপিপি) মানদন্ড ব্যবহার করে ভারত সরকারের কেন্দ্রীয় মানবসম্পদ উন্নয়ন মন্ত্রক তথা বর্তমানে কেন্দ্রীয় শিক্ষা মন্ত্রক, পশ্চিমবঙ্গ সরকার এবং শিল্প অংশীদার (কোল ইন্ডিয়া এবং রোল্টা) কর্তৃক প্রতিষ্ঠিত হয়েছিল। জেইই মেইনে প্রাপ্ত নম্বরের ভিত্তিতে আইআইআইটি কল্যাণীতে ভর্তিচ্ছুদের ভর্তি করা হয়। আইআইআইটি আইনের আওতায় ২০১৭ সালের মার্চ মাসে মন্ত্রিপরিষদ কর্তৃক আইআইআইটি কল্যাণীকে ইনস্টিটিউট অফ ন্যাশনাল ইম্পরটেন্ট (আইএনআই) বা রাষ্ট্রীয় মহত্বের প্রতিষ্ঠান মর্যাদা প্রদান হয়। প্রতিষ্ঠানটি আইআইআইটি কল্যাণীর পরিচালনা পর্ষদ পরিচালনা করেন, যার সদস্যদের মধ্যে ভারত সরকার (এমএইচআরডি), পশ্চিমবঙ্গ সরকারের প্রতিনিধি, শিল্প অংশীদার এবং একাডেমিয়া, শিল্প ও নাগরিক সমাজের বিশিষ্ট ব্যক্তিরা অন্তর্ভুক্ত রয়েছে। বীরেন্দ্র কুমার তেওয়ারি (পরিচালক, আইআইটি খড়গপুর) আইআইআইটি কল্যাণীর মেন্টর-পরিচালক এবং আইআইটি খড়গপুর এটির মেন্টর ইনস্টিটিউট। ২০২০ সালের ১৬ ডিসেম্বর প্রফেসর ড. সান্তনু চট্টোপাধ্যায় ইনস্টিটিউটের পরিচালক হিসাবে দায়িত্ব গ্রহণ করেছেন।
জেআইএস কলেজ অফ ইঞ্জিনিয়ারিংয়ে অবস্থিত অস্থায়ী ক্যাম্পাস থেকে আইআইইএসটি শিবপুরের সহায়তায়, জুলাই ২০১৪ এর প্রথম সপ্তাহ থেকে ক্লাস শুরু হয়। ১৯ আগস্ট ২০১৪ সালে আইআইইএসটি শিবপুরের পরিচালক ও প্রাক্তন পরামর্শদাতা পরিচালক অজয় কুমার রায় প্রতিষ্ঠানটির আনুষ্ঠানিক উদ্বোধন করেন। ২০১৭ সালে আইআইটি খড়গপুরকে এটির পরামর্শদাতা নিয়োগ করা হয় এবং এরপর থেকে প্রতিষ্ঠানটি ওয়েবেল আইটি পার্কের ট্রানজিট ক্যাম্পাস থেকে কাজ করে আসছে।
৩০শে জুন, ২০১৫ সালে মুখ্যমন্ত্রী, মমতা বন্দ্যোপাধ্যায় কল্যাণীতে ভারতীয় তথ্য প্রযুক্তি ইনস্টিটিউট (আইআইআইটি) ক্যাম্পাসের ভিত্তি প্রস্তর স্থাপন করেছিলেন। ক্যাম্পাসটি কল্যাণী শহরের উপকণ্ঠে কল্যাণী এক্সপ্রেসওয়েতে ৫০ একর জায়গায় নির্মিত হবে।
মাইক মোয়া

মাইক মোয়া একজন কানাডীয় রক সংগীতশিল্পী, যিনি পোস্ট-রক ব্যান্ড"গডস্পিড ইউ! ব্ল্যাক এম্পেরর" এর অন্যতম প্রতিষ্ঠাতা ও বর্তমান সদস্য। ১৯৯৮ সালে তিনি তাঁর অন্যান্য ব্যান্ড "মোলাসেস", "ফায়ার টু ফ্লেমস" এবং "হার্শটা"-তে মনোনিবেশ করার জন্য ব্যান্ডটি ছেড়ে যান, তবে ২০১০ সালে পুনর্মিলনকালে তিনি এই ব্যান্ডটিতে পুনরায় যোগদান করেছিলেন। তিনি তাঁর সঙ্গী মারিয়া হিনজে ও তাদের পরিবারের সাথে বার্লিন ও মন্ট্রিয়লের মাঝামাঝি বসবাস করছেন।
আলিশা পানওয়ার

আলিশা পানওয়ার হলেন একজন ভারতীয় অভিনেত্রী। তিনি কালার্স টিভির থ্রিলার "ইশক ম্যায় মারজাভা" তে অভিনয়ের জন্য পরিচিত। তাকে সর্বশেষ দেখা গিয়েছে স্টার ভারত -এর "মেরি গুড়িয়াতে" । 
হিমাচল প্রদেশের সিমলাতে তার বাড়ি। তার মা অনিতা পানওয়ার চ্যাপস্লি স্কুল সিমলার শিক্ষক এবং তার বাবা দীনেশ পানওয়ার একজন আইনজীবী।
তিনি ২০০৮ সালে ডিডি ন্যাশনাল -এর "নাচে গায়েঁ ধুম মাচায়ে তে অংশ নিয়েছিলেন" । ২০১২ সালে তিনি সিমলা কুইনের খেতাব পেয়েছিলেন।
তিনি তার অভিনয় জীবন শুরু করেছিলেন ২০১২ সালে "আক্কাদ বাক্কদ বম্বে বো" চলচ্চিত্র দিয়ে। ২০১৫ সালে "বেগুসারাই ধারাবাহিকে নাজমা চরিত্রে অভিনয়ের মাধ্যমে তিনি টেলিভিশনে আত্মপ্রকাশ" করেন। ২০১৬ সালে তিনি "থাপকি প্যায়ার কিতে" অদিতির ভূমিকায় অভিনয় করেছিলেন। তিনি "জামাই রাজা" এবং "রিসতো কি সওদাগর - বাজিগারে ও কাজ করেছেন" ।২০১৭ থেকে ২০১৯ সাল পর্যন্ত তিনি "ইশক ম্যায় মারজাভা" তে আরোহি কাশ্যপ ও তারা রায়চন্দের ভূমিকায় অভিনয় করেছিলেন। তার পরবর্তী কাজ ছিল স্টার ভারত এর "মেরি গুড়িয়া" ।
এফরিম মেনাক

এফরিম ম্যানুয়েল মেনাক (জন্ম: ৪ নভেম্বর ১৯৭০) একজন কানাডীয় সংগীতশিল্পী, যিনি মন্ট্রিয়ল-ভিত্তিক বেশ কয়েকটি ব্যান্ডের সাথে জড়িত, বিশেষত পোস্ট-রক ব্যান্ড "গডস্পিড ইউ! ব্ল্যাক এম্পেরর" এবং "দী সিলভার মাউন্ট জিওন মেমোরিয়াল অর্কেস্ট্রা"। মেনাক একজন রেকর্ড প্রযোজক এবং প্রকৌশলী, তিনি নিয়মিত দেশ-বিদেশের সঙ্গীতজ্ঞদের সাথে কাজ করে থাকেন।
চপলাকান্ত ভট্টাচার্য

চপলাকান্ত ভট্টাচার্য  () (১৬ জানুয়ারি ১৯০১  -  ১৬ জানুয়ারি  ১৯৮৯) ছিলেন খ্যাতনামা সাংবাদিক ও স্বাধীনতা সংগ্রামী। জাতীয় কংগ্রেসের সদস্য ও স্বাধীন ভারতের লোকসভার সদস্য ছিলেন তিনি।
চপলাকান্ত ভট্টাচার্যের জন্ম ১৯০১ খ্রিস্টাব্দের ১৬ জানুয়ারি ব্রিটিশ ভারতের অবিভক্ত বাংলার কলকাতার শ্যামপুকুরে। আদি নিবাস ছিল অধুনা বাংলাদেশের গোপালগঞ্জেরকোটালিপাড়ায়। উত্তর 
কলকাতার পণ্ডিত শিবরাম শিরোমণির টোলে সংস্কৃতের পাঠ নেন। পরে ১৯১৭ খ্রিস্টাব্দে সারদাচরণ আর্য বিদ্যামন্দির থেকে স্কলারশিপসহ ম্যাট্রিক পাশ করে প্রেসিডেন্সি কলেজে ভর্তি হন। ১৯১৯ খ্রিস্টাব্দে আই.এ পাশের পর দর্শনে সাম্মানিক স্নাতক হন। স্বাধীনতা সংগ্রামের যুক্ত হয়ে যাওয়ার কারণে পরে পরিণত বয়সে কলকাতা বিশ্ববিদ্যালয় থেকে প্রাইভেটে এম. এ পরীক্ষা দিয়ে শীর্ষস্থান অধিকার করেন। 
দেশসেবার প্রয়োজনে প্রথমে কর্মজীবনে প্রবেশ না করে ১৯২০-২১ খ্রিস্টাব্দে স্বাধীনতা সংগ্রামের সাথে সক্রিয়ভাবে যুক্ত থাকেন। তিনি মদনমোহন মালব্যের ঘনিষ্ঠ সঙ্গী এবং মহাত্মা গান্ধীর ভাবশিষ্য ছিলেন। 
সেসময়ের জাতীয়তাবাদী দৈনিক আনন্দবাজার পত্রিকার অন্যতম প্রতিষ্ঠাতা-সম্পাদক প্রফুল্লকুমার সরকার ১৯৪৪ খ্রিস্টাব্দে প্রয়াত হলে, চপলাকান্ত পত্রিকাটির সম্পাদক হন এবং দীর্ঘদিন নির্ভীক, তেজস্বী ও নিরপেক্ষভাবে কাজ করেন। তার সম্পাদনার সময়েও জাতীয় জীবনে পত্রিকাটির প্রভাব ও খ্যাতি অক্ষুণ্ণ ছিল। শ্যামাপ্রসাদ মুখোপাধ্যায়ের সাথেও তার যথেষ্ট ঘনিষ্ঠতা ছিল। ১৯৪৬ খ্রিস্টাব্দের ১০ ই অক্টোবর কোজাগরী পূর্ণিমার রাতে ও তার পরবর্তীতে সংগঠিত নোয়াখালী দাঙ্গায় গণহত্যার কারণে ছুটে গিয়েছিলেন মহাত্মা গান্ধী সুচেতা কৃপালনী সহ বহু নেতারা। সাম্প্রদায়িক সম্প্রীতি পুনঃস্থাপনে সচেষ্ট ছিলেন তারা। ঘটনার নয় দিনের মধ্যেই আনন্দবাজার পত্রিকার হয়ে সংবাদ সংগ্রহে চপলাকান্ত নিজে সেখানে গিয়েছিলেন এবং সাম্প্রদায়িক হত্যাযজ্ঞের রক্তাক্ত অধ্যায়ের বিস্তারিত বিবরণ পত্রিকায় বহু নিবন্ধে ও “নোয়াখালির ধ্বংসকান্ড” শীর্ষক পুস্তকে তুলে ধরেন। স্বামী বিবেকানন্দের তপঃপূত কন্যাকুমারীর সাগরশৈলে বিবেকানন্দ রক টেম্পলে তার সক্রিয় সহযোগিতা উল্লেখযোগ্য। চপলাকান্ত ভট্টাচার্যের উদ্যোগেই কলকাতা বিশ্ববিদ্যালয়ে সাংবাদিকতা বিভাগ সৃষ্টি হয় এবং প্রভূত উন্নতি ঘটে। তিনি সাংবাদিকতা বিভাগের ডিন হয়েছিলেন। তার সাংবাদিকতা এবং সংবাদ পরিবেশনের রচনাশৈলী রবীন্দ্রনাথ ঠাকুরের প্রশংসা লাভ করেছে। আনন্দবাজার পত্রিকায় থাকার সময়ই জাতীয় কংগ্রেসের সদস্য ছিলেন এবং ১৯৫৭ খ্রিস্টাব্দ হতে ১৯৭০ খ্রিস্টাব্দ পর্যন্ত তিনি ভারতের লোকসভার সদস্য ছিলেন। পরবর্তীকালে তিনি 'জনসেবক' পত্রিকার প্রধান সম্পাদকরূপে কাজ করেছেন। 
চপলাকান্ত সংস্কৃত সাহিত্য পরিষদের সম্পাদক (১৯৪৩ - ৫৭) ছিলেন। এছাড়াও, তিনি ইন্ডিয়ান জার্নালিস্টস অ্যাসোসিয়েশনের সভাপতি, কলকাতা বিশ্ববিদ্যালয়ের সেনেট, সিন্ডিকেট ও অ্যাকাডেমিক কাউন্সিলের সদস্য ছিলেন। তার রচিত গ্রন্থগুলির মধ্যে উল্লেখযোগ্য হল-
চপলাকান্ত ভট্টাচার্য ১৯৮৯ খ্রিস্টাব্দের ১৬ ই জানুয়ারি কলকাতায় প্রয়াত হন।
সম্মতির বয়স

সম্মতির বয়স () হল সেই বয়স যা কোনও ব্যক্তিকে যৌনকর্মের সাথে সম্মতি জানাতে আইনত সক্ষম বলে বিবেচিত করে। ফলস্বরূপ, একজন প্রাপ্ত বয়স্ক যদি সম্মতি বয়সের চেয়ে কম বয়সী কোনও ব্যক্তির সাথে যৌন ক্রিয়াকলাপে জড়িত হন, তবে তা আইনগতভাবে অবৈধ হবে এবং এই জাতীয় যৌন ক্রিয়াকলাপ আইনত শিশুর প্রতি যৌন নির্যাতন বা ধর্ষণ হিসাবে বিবেচনা করা হবে। সম্মতি আইনের বয়স ভিন্ন ভিন্ন দেশ ও অঞ্চলের আইনানুসারে পৃথক, যদিও বেশিরভাগ এখতিয়ারগুলিতে ১৪ থেকে ১৮ এর মধ্যে সম্মতির বয়স নির্ধারিত। "নারী ও শিশু নির্যাতন দমন আইন ২০০০" এর ফৌজদারি কার্যবিধি অনুসারে বাংলাদেশে মেয়েদের ক্ষেত্রে ১৬ বছর বয়সকে সম্মতির বয়স হিসেবে নির্ধারণ করা হয়েছে। সম্মতির বয়স এই জাতীয় আইনে যৌন ক্রিয়ার ধরন, অংশগ্রহণকারীদের লিঙ্গ বা অন্যান্য বিবেচনার দ্বারাও পৃথক হতে পারে। নানাবিধ কারণে সম্মতির আইন বরাবরই বিভ্রান্তিমূলক এবং বিতর্কিত।
রামসার

রামসার (() ইরানের মাজান্দারান প্রদেশের রামসার কাউন্টির রাজধানী। ২০১২ সালে এখানে ৯,৪২১টি পরিবার মিলিয়ে মোট ৩৩,০১৮ জন অধিবাসী বসবাস করতো।
রামসার ক্যাস্পিয়ান সাগরের উপকূলে অবস্থিত। এটি অতীতে সখতসর নামেও পরিচিত ছিল। রামসারের আদিবাসীরা হলেন গিলিক জাতি, যদিও সেখানে মাজনদারানীও রয়েছেন। তারা গিলাকি ভাষায় (পূর্বাঞ্চলীয় উপভাষা) কথা বলে, যদিও তারা যে ধরনের ভাষায় কথা বলে তা মজনদারানী ভাষা দ্বারা প্রভাবিত হয়েছে, এটি গিলনে বলা গিলাকি ভাষা (পূর্বাঞ্চলীয় উপভাষা) থেকে কিছুটা আলাদা। রামসার আদিবাসীরা তাদের উপভাষাকে "রামসারি" বলে ডাকে কারণ এটি পূর্ব গিলাকি এবং রয়ান / পশ্চিম মাজনদারানী (মাজনদারানী-গিলাকি উপভাষা) এর সংমিশ্রণ। তারা ইরানের সরকারী ভাষা ফারসি বলতেও সক্ষম।
রামসার মাজনদারানের সবচেয়ে পশ্চিমের কাউন্টি এবং শহর। এর উত্তরে ক্যাস্পিয়ান সাগর, পশ্চিমে গিলন প্রদেশ, দক্ষিণে কাজভিন প্রদেশ এবং পূর্বে টোনেকাবন।
১৯৭১ সালের ২ রামসারে বিশ্বের বিভিন্ন দেশসমূহ জলাভূমির গুরুত্ব নিয়ে "কনভেনশন অন ওয়েটল্যান্ডস" নামক আন্তর্জাতিক চুক্তিতে স্বাক্ষরের মাধ্যমে রামসার কনভেনশনের সূচনা করে, যা পরবর্তীতে বিশ্ব জলাভূমি দিবস হিসাবে স্বীকৃতি লাভ করে।
চোর মাচায়ে শোর (চলচ্চিত্র)

চোর মাচায়ে শোর হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। এন. এন. সিপ্পির প্রযোজনা এবং অশোক রায়ের পরিচালনায় চলচ্চিত্রটিতে নায়ক-নায়িকা হিসেবে ছিলেন শশী কাপুর এবং মুমতাজ, এছাড়াও অভিনয় করেন ড্যানি ডেনজংপা এবং অসরনি। চলচ্চিত্রটি শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার-এর জন্য মনোনীত হয়েছিলো অভিনেতা অসরনির ক্ষেত্রে, এটা ছিলো চলচ্চিত্রটির একমাত্র মনোনয়ন। চলচ্চিত্রটির সঙ্গীত পরিচালক ছিলেন রবীন্দ্র জৈন এবং এটি ১৯৭৪ সালের অন্যতম দর্শকপ্রিয় চলচ্চিত্র ছিলো।
পাকুরিয়া শরীফ কছিমিয়া সিনিয়র ফাযিল মাদ্রাসা

পাকুরিয়া শরীফ কছিমিয়া সিনিয়র ফাযিল মাদ্রাসা রংপুর বিভাগের রংপুর জেলার গংগাচড়া উপজেলার বড়বিল ইউনিয়নের একটি ফাযিল মাদ্রাসা। মাদ্রাসাটির ফাজিল শ্রেণী বর্তমানে ইসলামি আরবি বিশ্ববিদ্যালয়ের অধিভুক্ত রয়েছে।
মাদ্রাসাটি ১৯৫৭ সালে পীর আফজালুল হক তার পিতা পীর কছিম উদ্দিনের নামে পাকুরিয়া শরীফ গ্রামে প্রতিষ্ঠা করেন। মাদ্রাসায় প্রথম সুপারের দায়িত্ব পালন করেন মাওলানা সাইফুল ইসলাম। মাদ্রাসাটি ১৯৬০ সালে দাখিল এবং ১৯৬৩ সালে আলিম খোলার অনুমতি পায়। পরে ফাযিল খোলা হয়। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক ফাজিল শ্রেণী ১,০৮৬টি ফাযিল মাদ্রাসার সহিত ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত করা হয়।
এ মাদ্রাসার লাইব্রেরীতে অনেক দুস্প্রাপ্য গ্রন্থ আছে। এ মাদ্রাসার প্রাক্তন অধ্যক্ষ মাওলানা নজিরুল্লাহ একজন আল্লাহর অলি ছিলেন।
মাদ্রাসাটি ২.০৭ একর জমির উপর স্থাপিত। মাদ্রাসার ১০.৩৩ একর জমি বাইরে আবাদি হিসাবে আছে।
মাদ্রাসায় ৩টি ভবন আছে-
ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
মাদ্রাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
প্রতিবছর মাদ্রাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে।২০২০ সালে জেডেসিতে ১০০%, দাখিলে ৯৬% এবং আলিমে ১০০% পাশ করে।
পাইকান আকবরীয়া ইউসুফিয়া ফাজিল মাদ্রাসা

পাইকান আকবরীয়া ইউসুফিয়া ফাজিল মাদ্রাসা রংপুর জেলার গংগাচড়া উপজেলার একটি উল্লেখযোগ্য প্রাচীনতম আলিয়া মাদ্রাসা। এটি বর্তমানে ১৬২ বছরের পুরোনো একটি বিদ্যাপীঠ, যা এখনো রংপুর অঞ্চলে ইসলামি জ্ঞান প্রচারে ভূমিকা রেখে চলছে। এটি গংগাচড়া উপজেলার আলমবিদিতর ইউনিয়নের একটি গ্রামে অবস্থিত। ১৮৬০ সালে পীর আজিবুল্লাহ খোরাসানী পাহাড়ী শাহ ও তার ওলিউল্লাহ খোরাসানী পাহাড়ী শাহ আনুমানিক ১৮৬০ সালে একটি নিজামি মাদ্রাসা হিসাবে এটি চালু করেছিলো।
এই মাদরাসাটি পীর আজিবুল্লাহ খোরাসানী পাহাড়ী শাহ ও তাঁর ভাই পীর ওলিউল্লাহ খোরাসানী পাহাড়ী শাহ আনুমানিক ১৮৬০খ্রি. দিকে দরছে নিজামী মাদরাসা হিসেবে চালু করেন। এখানে হাফিজীর পাশাপাশি দাওরায়ে হাদিস পর্যন্ত শিক্ষা দেওয়া হত। তখন এখানে প্রধান শিক্ষকতার দায়িত্ব পালন করেন পীরে কামেল মরহুম আজগর হোসেন খোরাসানী। কয়েকবার নদী ভাঙ্গার পরে পীর ইউসুফ আলী র. ১৯৩৯খ্রি. মাদরাসাটিকে ফাযিল মাদরাসায় রূপান্তর করেন। এ প্রতিষ্ঠানের সহকারী মাও. আব্দুর রহমান; যিনি কাবুল থেকে এসেছিলেন, তাঁর জানাজায় শত শত সাদা বক পশ্চিম দিক থেকে এসেছিল। আবার জানাজান্তে পশ্চিমে উড়ে যায়। আর একজন ছিলেন মাও. মোসেব কাক্কা মিনা; যিনি বাউরা মৌলভী নামে পরিচিত ছিলেন। একদা একদল যন্ত্রবাদক পাইকান খানকাহ শরীফের পাশ দিয়ে ঢোল বাঁজাতে বাঁজাতে যাচ্ছিলেন। এ জন্য তিনি সবাইকে লাঠি দিয়ে প্রহার করেন। এ অপরাধের জন্য তাঁকে কারাবরণ করতে হয়। কিন্ত জেলার দেখতে পান তাহাজ্জুদ নামাজের সময় তাঁর কক্ষের দরজা আপনা আপনি খুলে যায়। এভাবে তিন দিন দেখার পর জেলার তাঁকে সম্মানের সাথে পাইকান হুজুরাখানায় পৌঁছে দেন। কয়েকবার নদী ভাঙ্গার পর পাইকান পীর বাড়ির পাশে মাদরাসার বর্তমান ভবন অবস্থিত
মাদরাসাটিতে ৩টি ভবন আছে-
মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
মৌভাষা ফাযিল মাদ্রাসা

মৌভাষা ফাযিল মাদ্রাসা রংপুর বিভাগের রংপুর জেলার গংগাচড়া উপজেলার মর্ণেয়া ইউনিয়নের একটি ফাযিল মাদ্রাসা।
এই মাদ্রাসাটি ১৯৪৮খ্রি. মাওলানা শাহ মহম্মদ আব্দুল বাকী সাহেবের উদ্যোগ ও প্রচেষ্টায় মৌভাষা মৌজায় লাখেরাজটারীতে প্রতিষ্ঠিত হয়। তিনি প্রথম সুপারের দায়িত্ব পালন করেন। মাদরাসাটি আব্দুর রহমান, আজিজুদ্দিন খলিফাসহ গ্রামের অন্যান্য ব্যক্তির দান করা ২ একরের উর্ধে জমির উপর প্রতিষ্ঠিত। ১৯৫৫ সালে দাখিল অনুমতি পেয়ে মাত্র ১১ বছরে অর্থাৎ ১৯৬৭ সালে ফাযিল অনুমতি পায়। পাকিস্তান আমলের দালান কোটায় মাদ্রাসাটি দেখতে খুবই সুন্দর।
মাদ্রাসাটিতে ৪টি ভবন আছে-
মাদ্রাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
প্রতিবছর মাদ্রাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ভালো ফলাফলের জন্য গংগাচড়া উপজেলা প্রশাসন থেকে ২০০৬ সালে উদ্দীপনা পুরস্কার পায়।
ভার্জিনিয়া হ্যামিল্টন

ভার্জিনিয়া ইষ্ঠার হ্যামিল্টন ছিলেন একজন আফ্রো-আমেরিকান শিশুসাহিত্যিক। তিনি ৪১ টি বই লিখেছিলেন যেখানে তার '' সাহিত্যকর্মটি বহুল আলোচিত ও হিসেবে সম্মাননা ও পদক প্রাপ্ত ।
হ্যামিল্টন আজীবন কৃতিত্বের জন্য ১৯৯২ সালে সম্মাননা হিসেবে ও ১৯৯৫ আমেরিকান শিশুসাহিত্যে অবদানের জন্য লরা ইঙ্গলস ওয়াইল্ডার পুরস্কার এ ভূষিত হন।
হ্যামিল্টন তার পিতা-মাতার পঞ্চম সন্তানে কনিষ্ঠতম সন্তান। তার জন্মকালীনে তাদের পরিবার যুক্তরাষ্ট্রের ওয়াইও এর থাকতেন এবং তারা সেখানে ১৯৫০ খিঃ অব্দি থেকেছিলেন। 
নিউইয়র্কে বাস করার সময় তিনি কবি ও শিশুসাহিত্যিক সাথে পরিচয় লাভ করেন এবং তারা ১৯৬০ সালে দাম্পত্য জীবন শুরু করেন। পরে হ্যামিল্টনের খামার বাড়িতে বসবাস শুরু করে। সেখানে অ্যাডফ শিক্ষকতা পেশার মাধ্যমে পরিবারের ভার বহন করে হ্যামিল্টনকে সাহিত্য রচনায় সময় উৎসাহ দেন। 
১৯৬৭ সালে '' নামক হ্যামিল্টনের প্রথম সাহিত্য কর্ম প্রকাশ হয় এবং এটি প্রশংসিত-সমালোচিত ও '' এ ভূষিত । 
১৯৭৯ সালে লেনদেন কার্ডে তার নাম ও ছবির ফিচার খোদাই করে সরবরাহ করা হতো। 
যুবাদের জন্য বিচিত্র সংস্কৃতির আয়োজন '' ১৯৮৪ সাল থেকে প্রতিবছর কেন্ট স্টেট বিশ্ববিদ্যালয় আয়োজন করে আসছে। 
আমেরিকান লাইব্রেরী এসোসিয়েশন তার স্মরণে ২০১০ সাল থেকে প্রদান করছে। যেখানে পদকে লেখা রয়েছে 
তার উপন্যাস '' এর উপর ১৯৯৭ খিঃ বিখ্যাত চলচ্চিত্র নির্মাতা চলচ্চিত্র নির্মাণ করে। 
তার প্রথম সাহিত্য কর্ম 'Zeely' 'Nancy Bloch Award' পেয়েছে।'The planet of Junior Brown ' বইটি নিউবেরি সম্মান পুস্তক ও লুইস ক্যারল শেল্ফ পুরস্কার ১৯৭১ লাভ করে। তার অনবদ্য সাহিত্য কর্ম 'M.C Higgins the great(১৯৭৪)' নিউবেরি মেডেল পদক ও আমেরিকার জাতীয় পুস্তক হিসেবে সম্মাননা পায়।
গজঘণ্টা হাই স্কুল ও কলেজ

গজঘণ্টা হাই স্কুল ও কলেজ রংপুর বিভাগের রংপুর জেলার গংগাচড়া উপজেলার গজঘণ্টা ইউনিয়নের একটি স্কুল এন্ড কলেজ।
গংগাচড়া উপজেলার প্রাচীন শিক্ষা প্রতিষ্ঠানের মধ্যে একটি হচ্ছে এই বিদ্যালয়টি। বিদ্যালয়টি ১৯০৬খ্রি. এম.ভি. স্কুল হিসেবে প্রতিষ্ঠিত হয়। ১৯১৮খ্রি. ইহা এম. ই. স্কুল হিসেবে চালু হয় এবং ১৯৩৭খ্রি. অনুমোদন লাভ করে। ১৯৫৩ খ্রি. জুনিয়র হাই স্কুল, ১৯৬৫খ্রি. হাই স্কুল, ১৯৯৭খ্রি. উচ্চ মাধ্যমিক খোলার অনুমোদন লাভ করে। প্রথম অফিস ঘর ছিল সতীশ চন্দ্র দাতব্য চিকিৎসালয়ে (যা তখন বন্ধ ছিল) এবং ক্লাস হত সিগার মেকিং ফ্যাক্টরির পরিত্যক্ত ঘরে। প্রতিষ্ঠার ক্ষেত্রে অবদান রাখেন জমিদার বাবু ঈষাণ চন্দ্র রায় চৌধুরী, বাবু কেশব চন্দ্র রায় চৌধুরী, বাবু সতীশ চন্দ্র রায় চৌধুরী, বাবু নলিনী কান্ত, বাবু উমা কান্ত সাহা, মৌ. এম. এমদাদ আলী মিঞা, আব্দুর ছাত্তার দালাল, আলেফ উদ্দিন দালাল প্রমুখ। কলেজ করার ক্ষেত্রে আলী মো. জাফর টফির অবদান রয়েছে। স্কুলটির প্রথম প্রধান শিক্ষক ছিলেন বাবু সুরেন্দ্রনাথ সেন গুপ্ত।
কলেজটিতে ৫টি ভবন আছে-
ছেলের আকাশি রঙের শার্ট, প্যান্ট নেভি ব্লু। মেয়েদের পায়জামা, কামিজ ও ওড়না সাদা।
কলেজের অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
প্রতিবছর কলেজটি বোর্ড পরীক্ষায় কৃতিত্বের স্বাক্ষর রাখে। ২০১৬ সালে এসএসসিতে ১০০% ভাগ পাশ করে।
এলওসি: কারগিল

এলওসি: কারগিল ২০০৩ সালে মুক্তিপ্রাপ্ত ভারতীয় হিন্দি ভাষার ঐতিহাসিক যুদ্ধভিত্তিক চলচ্চিত্র। জে.পি. ফিল্মসের ব্যানারে জে. পি. দত্তের প্রযোজনায় ও পরিচালনায় চলচ্চিত্রটি নির্মিত হয়েছে। তারকাবহুল এই চলচ্চিত্রে অভিনয় করেছেন সঞ্জয় দত্ত, অজয় দেবগন, আক্কিনেনি নাগার্জুনা, সুনীল শেট্টি, সাইফ আলি খান, করণ নাথ, অভিষেক বচ্চন, অক্ষয় খান্না, কারিনা কাপুর, রানী মুখার্জী, মনোজ বাজপেয়ী, আশুতোষ রানা, এশা দেওল, রবীনা ট্যান্ডন, প্রীতি জঙ্গিয়ানি, ও মহিমা চৌধুরী।
চলচ্চিত্রটি ১৯৯৯ সালে মে মাসে ভারত ও পাকিস্তানের মধ্যে কারগিল যুদ্ধকালীন লাইন অব কনট্রোলের ভারতীয় অংশ থেকে পাকিস্তানি অনুপ্রবেশকারীদের উচ্ছেদ করতে ভারতীয় সেনাবাহিনীর পরিচালিত অপারেশন বিজয় নিয়ে নির্মিত হয়েছে। মুক্তির পর "এলওসি" সমালোচনামূলক ও ব্যবসায়িক দিক থেকে মিশ্র প্রতিক্রিয়া লাভ করে। ২৫৫ মিনিট দৈর্ঘ্যের চলচ্চিত্রটি ভারতে নির্মিত অন্যতম দীর্ঘ চলচ্চিত্র এবং দৈর্ঘ্যের দিক থেকে পঞ্চম দীর্ঘ চলচ্চিত্র।
চলচ্চিত্রটির সঙ্গীতায়োজন করেছেন আনু মালিক ও গীত লিখেছেন জাভেদ আখতার। সঙ্গীতের অ্যালবাম প্রকাশ করে সারেগামা। বক্স অফিস ইন্ডিয়া অনুসারে অ্যালবামটির ১৫,০০,০০০ কপি বিক্রি হয়, যা সেই বছরের অষ্টম সর্বোচ্চ বিক্রীত অ্যালবাম।
ব্র্যাড আর্মস্ট্রং (পরিচালক)

ব্র্যাড আর্মস্ট্রং (জন্ম রড হপকিনস; ২৩ সেপ্টেম্বর, ১৯৬৫) একজন কানাডীয় পর্নোগ্রাফিক অভিনেতা, পরিচালক, প্রযোজক, চিত্রনাট্যকার এবং পোশাক নকশাকারী। তিনি বর্তমানে উইকেড পিকচার্জের সাথে চুক্তিবদ্ধ রয়েছেন। তিনি যৌন শিল্পের অন্যতম শীর্ষস্থানীয় পুরুষ হিসাবে পরিচিত, পাশাপাশি "কিং অফ পর্ন" এবং "দ্য স্পিলবার্গ অফ স্কিন ডিরেক্টরস" হিসাবেও পরিচিত। 
তাঁর পরিচালিত চলচ্চিত্রগুলির মধ্যে একটি হ'ল "অক্টোমম হোম অ্যালোন" (২০১২)।
আর্মস্ট্রং বাণিজ্যিক শিল্পকলা ও বিজ্ঞাপন নিয়ে কলেজে পড়াশোনা করেছেন।
আর্মস্ট্রং ১০ বছর কানাডায় পুরুষ স্ট্রিপার হিসাবে কাজ করেছিলেন। বন্ধুর আইডি ধার করে তিনি ১৭ বছর বয়সে নাচ শুরু করেছিলেন। পর্নোগ্রাফিক অভিনেত্রী এরিকা বুইয়ারের মাধ্যমে পর্ন ইন্ডাস্ট্রির সাথে তাঁর পরিচয় হয়। তার প্রথম দৃশ্যটি ছিল এরিকা বুইয়ার, র‌্যান্ডি স্পিয়ারস, এরিক প্রাইস এবং আরো দু'জন মহিলাকে নিয়ে "বিম্বো বোলার্স ফ্রম বোস্টন" চলচ্চিত্রের জন্য একটি দলগত যৌনকর্ম।
আর্মস্ট্রং তিনবার বিয়ে করেছেন এবং তিনবার তালাক দিয়েছেন। প্রথম বিয়ে করেছিলেন ডায়ানা লরেনকে। ১৯৯২ সালে তাদের বিবাহবিচ্ছেদ হয়। দ্বিতীয় বিয়ে করেছিলেন ১৯৯৬ সালের ডিসেম্বরে জেনা জেমসনকে। ২০০১ সালে তাদের বিবাহবিচ্ছেদ হয়েছিল। আর তৃতীয় বিয়ে করেছেন ২০০৬ সালে জেসিকা ড্রাককে। ২০২১ সালে তাঁদের বিচ্ছেদ হয়েছিল।
চকরাজাপুর ইউনিয়ন

চকরাজাপুর ইউনিয়ন হলো রাজশাহী জেলার সর্ব দক্ষিণ পূর্বে অবস্থিত পদ্মা নদী লাগোয়া সীমান্তবর্তী একটি ইউনিয়ন।
এ ইউনিয়নটি সম্পূর্ণভাবে পদ্মার বিস্তীর্ণ চরাঞ্চল নিয়ে গঠিত। ২০১৬ সালের পূর্ব পর্যন্ত এটি ২ নং গড়গড়ি ইউনিয়নের অন্তর্ভুক্ত ছিল। যা ২০১৬ সালে স্বতন্ত্র ইউনিয়নের মর্যাদা লাভ করে।
পদ্মা বিধৌত অঞ্চল হওয়ায় চকারাজাপুরের সাথে বাঘা উপজেলা সদরের যোগাযোগব্যবস্থা উন্নত নয়।
শুষ্ক মৌসুমে বাঘা থেকে চকারাজাপুর যাবার রাস্তা পুরোটাই বালুময় যেখানে মোটরসাইকেলই শুধুমাত্র চলাচলের মাধ্যম হয়ে উঠে। অন্যদিকে বর্ষায় নৌকাই হলো এ অঞ্চলের মানুষের যাতায়াতের বাহন।
চকরাজাপুর মূলত কৃষি প্রধান এলাকা। এ ইউনিয়নের বেশিভাগ মানুষ সরাসরি কৃষি কাজের সাথে সম্পৃক্ত। পদ্মার উর্বর পলিমাটি হওয়ায় চকরাজাপুরে প্রায় সব ধরনের ফসলের চাষ হয়ে থাকে। বর্ষার সময়ে কার্তিনাশা পদ্মার ভাঙ্গন এ অঞ্চলের প্রধান প্রতিবন্ধকতা।
অর্ধপরিবাহী সাধনী নির্মাণ

অর্ধপরিবাহী সাধনী নির্মাণ বা ইংরেজি পরিভাষায় সেমিকন্ডাক্টর ডিভাইস ফ্যাব্রিকেশন (Semiconductor Device Fabrication) হলো অর্ধপরিবাহী সাধনীসমূহ (অর্থাৎ বিশেষ উদ্দেশ্যসাধক যন্ত্রসমূহ) শিল্পোৎপাদনের প্রক্রিয়া। অর্ধপরিবাহী সাধনী বলতে মূলত ধাতব-অক্সাইড-অর্ধপরিবাহী সাধনীগুলিকে বোঝায়, যেগুলি সমন্বিত বর্তনী (যেমন আধুনিক পরিগণক যন্ত্রের (কম্পিউটার) অণুপ্রক্রিয়াজাতকারক বা মাইক্রোপ্রসেসর), অণুনিয়ন্ত্রক (মাইক্রোকন্ট্রোলার), এবং স্মৃতি চিলতে (যেমন ন্যান্ড ফ্ল্যাশ বা ডির‍্যাম), ইত্যাদি দৈনন্দিন ব্যবহার্য প্রায় সমস্ত বৈদ্যুতিক ও ইলেকট্রনীয় (বৈদ্যুতিন) সাধনীতে বিদ্যমান। এটি আলোক-প্রস্তরলিখন এবং রাসায়নিক প্রক্রিয়াজাতকরণসহ একাধিক ধাপবিশিষ্ট একটি প্রক্রিয়া (যেমন পৃষ্ঠের নিষ্ক্রিয়করণ, তাপীয় জারণ, প্ল্যানার বিচ্ছুরণ এবং সংযোগ অন্তরণ), যার মাধ্যমে ধীরে ধীরে খাঁটি অর্ধপরিবাহী উপাদানে তৈরি একটি পাতলা চাকতি বা ওয়েফারে ইলেকট্রনিক বর্তনী তৈরি করা হয়। অর্ধপরিবাহী হিসেবে প্রায় সর্বদা সিলিকন ব্যবহৃত হয়, তবে বিশেষায়িত প্রয়োগের জন্য বিভিন্ন যৌগিক অর্ধপরিবাহী ব্যবহৃত হয়।
শুরু থেকে বন্টনের জন্য প্রস্তুত মোড়কীকৃত চিলতে পর্যন্ত সম্পূর্ণ উৎপাদন প্রক্রিয়ার জন্য ছয় থেকে আট সপ্তাহ সময় প্রয়োজন এবং এ প্রক্রিয়াটি অত্যন্ত বিশেষায়িত অর্ধপরিবাহী নির্মাণ কারখানাতে পরিচালনা করা হয়, যাকে অর্ধপরিবাহী কারখানা (ইংরেজিতে সেমিকন্ডাক্টর ফাউন্ড্রি বা সংক্ষেপে ফ্যাব) বলা হয়। সকল নির্মাণকাজ একটি নির্মল কক্ষের ভিতরে সংঘটিত হয়, যা কারখানার কেন্দ্রীয় অংশ। আধুনিক ১৪/১০/৭ ন্যানোমিটার গ্রন্থির মতো আরও উন্নত অর্ধপরিবাহী সাধনী নির্মাণের জন্য গড়ে ১৫ সপ্তাহ পর্যন্ত সময় লাগতে পারে। উন্নত নির্মাণ কারখানায় উৎপাদন প্রক্রিয়াটি সম্পূর্ণ স্বয়ংক্রিয়ভাবে নির্বাহ করা হয় এবং উৎপাদনের ফলন হার বা ইল্ড (একটি পাতলা সিলিকন চাকতি বা ওয়েফারের মধ্যে সঠিকভাবে কাজ করে এমন মাইক্রোচিপের শতাংশ) করতে অভেদ্যভাবে বদ্ধ নাইট্রোজেন পরিবেশে পরিচালিত হয়, এবং এক যন্ত্র থেকে অন্য যন্ত্রে পাতলা চাকতি পরিবহনের জন্য স্বয়ংক্রিয় উপাদান পরিচালনা ব্যবস্থা ব্যবহৃত হয়। ওয়েফারগুলি FOUP নামের বিশেষ সিলযুক্ত প্লাস্টিকের বাক্সগুলির ভিতরে পরিবহন করা হয়। সকল যন্ত্রাংশ এবং FOUP গুলির অভ্যন্তরে নাইট্রোজেন বায়ুমণ্ডল ধারণ করে। যন্ত্রপাতি এবং FOUP এর ভিতরে বাতাস সাধারণত নির্মল কক্ষের আশেপাশের বাতাসের তুলনায় আরও বেশি পরিষ্কার রাখা হয়। এই অভ্যন্তরীণ পরিবেশটি একটি অণুপরিবেশ (মাইক্রোএনভায়রনমেন্ট) হিসাবে পরিচিত। উৎপাদনের যন্ত্রপাতি এবং FOUP এর অভ্যন্তরীণ বায়ুমণ্ডল বজায় রাখার জন্য সংকর নির্মাণ স্থাপনাগুলিতে প্রচুর পরিমাণে তরল নাইট্রোজেনের প্রয়োজন হয়, যা ক্রমাগত নাইট্রোজেন দিয়ে পরিষ্কার করা হয়।
একটি নির্দিষ্ট অর্ধপরিবাহী প্রক্রিয়ায় চিলতে বা চিপের প্রতিটি স্তরের বৈশিষ্ট্যগুলির জন্য ন্যূনতম আকার এবং ব্যবধানের সুনির্দিষ্ট বিধি থাকে। প্রায়শই নতুন সেমিকন্ডাক্টর প্রক্রিয়াগুলির মধ্যে আরও ছোট ন্যূনতম বৈশিষ্ট্য এবং ঘনিষ্ঠ ব্যবধান থাকে যা ট্রানজিস্টর ঘনত্ব (প্রতি বর্গ মিলিমিটারে ট্রানজিস্টারের সংখ্যা) বৃদ্ধির কারণে আংশিকভাবে ব্যয় হ্রাস করতে এবং কর্মক্ষমতা উন্নত করতে ডাই সংকোচনের সুবিধা প্রদান করে। প্রাথমিক অর্ধপরিবাহী প্রক্রিয়াগুলির HMOS III, CHMOS V এর মতো বিধিবহির্ভূত নাম ছিল; পরবর্তীগুলিকে ন্যূনতম বৈশিষ্ট্যের আকার অনুযায়ী উল্লেখ করা হয়, যেমন ৯০ ন্যানোমিটার প্রক্রিয়া।
৯০ নং ওয়ার্ড, কলকাতা পৌরসংস্থা

ওয়ার্ড নং ৯০, কলকাতা পৌরসংস্থা ভারতের পশ্চিমবঙ্গ রাজ্য কলকাতা পৌরসংস্থার বরো নং ৮ এর একটি প্রশাসনিক বিভাগ। এটি দক্ষিণ কলকাতার যে অংশগুলি আচ্ছাদন করে - বালিগঞ্জ এবং ঢাকুরিয়া (দক্ষিণ এন্ড পার্ক - কাঁকুলিয়া) ।
৯০ নং ওয়ার্ডের উত্তরে রাসবিহারী অ্যাভিনিউ, ডাঃ মেঘনাদ সাহা সরণি, কাঁকুলিয়া রোড, ফার্ন রোড এবং বালিগঞ্জ স্টেশন রোডের সীমা; পূর্বে ফার্ন রোড এবং পূর্ব রেলের বজ বজ লাইন দিয়ে; দক্ষিণে পূর্ব রেলের বজ বজ লাইন দিয়ে; এবং পশ্চিমে শরত বোস রোড এবং বড়োজ রোড দিয়ে। 
ওয়ার্ডটি কলকাতা পুলিশের রবীন্দ্র সরোবর থানার এখতিয়ারে। 
কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানাগুলি , অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্রর একটি অংশ।
মারিও গাভ্রানোভিচ

মারিও গাভ্রানোভিচ (, ; জন্ম: ২৪ নভেম্বর ১৯৮৯) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ক্রোয়েশিয়ার পেশাদার ফুটবল লিগের শীর্ষ স্তর ক্রোয়েশীয় প্রথম ফুটবল লিগের ক্লাব দিনামো জাগরেব এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০০৫ সালে, গাভ্রানোভিচ সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩০ ম্যাচে ১৪টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
ব্যক্তিগতভাবে, গাভ্রানোভিচ বেশ কিছু পুরস্কার জয়লাভ করেছেন, যার মধ্যে ২০১৬–১৭ মৌসুমে ক্রোয়েশীয় ফুটবল কাপের শীর্ষ গোলদাতার পুরস্কার জয় অন্যতম। দলগতভাবে, গাভ্রানোভিচ এপর্যন্ত ১২টি শিরোপা জয়লাভ করেছেন, যার মধ্যে ১টি শালকে ০৪-এর হয়ে, ২টি জুরিখের হয়ে, ২টি রিয়েকার হয়ে এবং ৭টি দিনামো জাগরেবের হয়ে জয়লাভ করেছেন।
মারিও গাভ্রানোভিচ ১৯৮৯ সালের ২৪শে নভেম্বর তারিখে সুইজারল্যান্ডের লুগানোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
ডিজিটাল বিতরণ

ডিজিটাল বিতরণ (সামগ্রী বিতরণ, অনলাইন বিতরণ বা ইলেকট্রনিক সফ্টওয়্যার বিতরণ হিসাবেও পরিচিত) হলো অডিও, ভিডিও, ই-বই, ভিডিও গেমস এবং অন্যান্য সফ্টওয়্যারের মতো ডিজিটাল মিডিয়া সামগ্রীর বিলি বা বিতরণ। এই শব্দটি সাধারণত অনলাইন ডেলিভারি মাধ্যম যেটা ইন্টারনেটের মাধ্যমে করা হয়, যা কাগজ, অপটিক্যাল ডিস্ক এবং ভিএইচএস ভিডিওক্যাসেটের মতো শারীরিক বিতরণ পদ্ধতিগুলি এড়িয়ে করা হয়। অনলাইন বিতরণ শব্দটি সাধারণত ফ্রিস্ট্যান্ডিং পণ্যগুলিতে প্রয়োগ হয়; অন্যান্য পণ্যের জন্য ডাউনলোডযোগ্য অ্যাড-অনগুলি সাধারণত ডাউনলোডযোগ্য সামগ্রী হিসাবে বেশি পরিচিত। নেটওয়ার্ক ব্যান্ডউইথ সামর্থ্যের অগ্রগতির সাথে, একবিংশ শতাব্দীতে অনলাইন বিতরণ বিশিষ্ট হয়ে ওঠে, যেমন অ্যামাজন ভিডিও এবং নেটফ্লিক্সের স্ট্রিমিং পরিষেবা ২০০৭ সালে শুরু হয়েছিল। 
অনলাইনে বিতরণ করা সামগ্রীগুলি স্ট্রিম বা ডাউনলোড হতে পারে এবং প্রায়শই বই, চলচ্চিত্র এবং টেলিভিশন অনুষ্ঠান, সঙ্গীত, সফ্টওয়্যার এবং ভিডিও গেম হয়ে থাকে। স্ট্রিমিংয়ে কোনও ব্যবহারকারীকে স্থায়ীভাবে সংরক্ষণের অনুমতি দেওয়ার পরিবর্তে ব্যবহারকারীর অনুরোধে সামগ্রী ডাউনলোড করা বা ব্যবহার করা হয় "অন-ডিমান্ড"। বিপরীতে হার্ড ড্রাইভে বা স্টোরেজ মিডিয়ার অন্যান্য ধরনগুলিতে পুরোপুরি সামগ্রী ডাউনলোড করতে, ভবিষ্যতে অফলাইনে প্রবেশাধিকারের অনুমতি দিতে পারে।
বিষয়বস্তু বিতরণ নেটওয়ার্ক হিসাবে পরিচিত বিশেষজ্ঞ নেটওয়ার্কগুলি উচ্চ উপলব্ধতা এবং উচ্চ কার্যকারিতা উভয়ই নিশ্চিত করে ইন্টারনেটের মাধ্যমে সামগ্রী বিতরণ করতে সহায়তা করে। সামগ্রী সরবরাহের বিকল্প প্রযুক্তিগুলির মধ্যে পিয়ার-টু-পিয়ার ফাইল শেয়ারিং প্রযুক্তি অন্তর্ভুক্ত রয়েছে। বিকল্পভাবে, সামগ্রী বিতরণ প্ল্যাটফর্মগুলি হোস্ট করা সামগ্রী পরিচালনার সিস্টেমগুলির মতো করে দূরে সামগ্রী তৈরি করে এবং সিন্ডিকেট করে।
উপরের সাথে সম্পর্কিত না হয়ে, "ডিজিটাল বিতরণ" শব্দটি চলচ্চিত্র বিতরণে শারীরিক ডিজিটাল মিডিয়ার মাধ্যমে সামগ্রীর বিতরণে এবং অ্যানালগ মিডিয়া যেমন ফটোগ্রাফিক ফিল্ম এবং ম্যাগনেটিক টেপ বিতরণেও ব্যবহৃত হয়।
ম্যাট লেব্ল্যাঙ্ক

ম্যাথু স্টিভেন লেব্ল্যাঙ্ক ( জন্মঃ জুলাই ২৫, ১৯৬৭) একজন আমেরিকান অভিনেতা, কৌতুকাভিনেতা, এবং টেলিভিশন প্রযোজক । তিনি এনবিসি সিটকম "ফ্রেন্ডসে" এবং তার স্পিন-অফ সিরিজে "জোয়ি ট্রিবিয়ানি" চরিত্রে বিশ্বব্যাপী স্বীকৃতি অর্জন করেছিলেন। "ফ্রেন্ডসে" তার কাজের জন্য লেব্ল্যাঙ্ক প্রাইমটাইম এমি অ্যাওয়ার্ডে তিনটি মনোনয়ন পেয়েছিলেন। "তিনি এপিসোডস" (২০১১-২০১৭।) একটি কল্পিত সংস্করণ হিসাবেও অভিনয় করেছেন। যার জন্য তিনি একটি গোল্ডেন গ্লোব পুরস্কার জিতেছেন এবং চারটি অতিরিক্ত এমি অ্যাওয়ার্ডের জন্য মনোনয়নও পেয়েছিলেন।
তিনি ২০১৬ থেকে ২০১৯ সাল পর্যন্ত টপ গিয়ারের সহ-হোস্ট ছিলেন। ২০১৬ থেকে ২০২০ সাল পর্যন্ত তিনি সিবিএস সিটকম ম্যান উইথ আ প্ল্যান-এ পিতৃপুরুষ "অ্যাডাম বার্নসে"র চরিত্রে অভিনয় করে।
লেব্ল্যাঙ্কের জন্ম ম্যাসাচুসেটসের নিউটনে। তাঁর মা প্যাট্রিসিয়া (Née Di Cillo) ছিলেন একজন অফিস ম্যানেজার। তার বাবা পল লেব্ল্যাঙ্ক ছিলেন একজন মেকানিক। তার বাবা আকাদিয়ান বংশোদ্ভূত এবং তার মা ইতালিয়ান বংশোদ্ভূত। তিনি নিউটন নর্থ হাই স্কুলে পড়াশোনা করেছেন,যেখানে একই বছর লুই সি কে এর সাথে ভবিষ্যৎ কৌতুক অভিনেতা হিসেবে স্নাতকোত্তর পাস করেন।উচ্চ বিদ্যালয়ের পর তিনি বোস্টনের এমএ, ওয়ান্টওয়ার্থ ইনস্টিটিউট অফ টেকনোলজিতে কলেজে পড়াশোনা করেন। দ্বিতীয় সেমিস্টার শুরু করার পরেই তিনি বাদ পড়েছিলেন।